ŠHK 37 Piešťany

ŠHK 37 Piešťany bol slovenský hokejový klub, sídliaci v Piešťanoch. Vznikol v roku 1937. Najúspešnejšie obdobie klubu sa viaže na roky 20122016, kedy ŠHK 37 štyri sezóny pôsobilo v Tipsport extralige. V sezóne 2016/17 sa klub neprihlásil do extraligy pre finančné problémy a predal svoju extraligovú licenciu tímu HK 32 Liptovský Mikuláš. Naposledy Piešťany pôsobili v 2. hokejovej lige v sezóne 21/22.
História.
Založenie klubu (19361937).
Z historických prameňov sa možno dozvedieť, že prvé pokusy o založenie hokejového oddielu v Piešťanoch siahajú ešte do záveru roku 1936, kedy pri PFK Piešťany založili hokejový odbor. Jeho predsedom sa stal dr. Vojtech Horváth, tajomníkom Michal Hrabina a náčelníkom klubu Ladislav Manas. Na tomto zasadnutí sa okrem iného rozhodlo o tom, že klzisko bude na tenisových kurtoch v parku a obec poskytne športovcom vodu z miestneho vodovodu zdarma.
Prvý priateľský hokejový zápas odohrali piešťanskí hokejisti pod názvom ŠK Piešťany 23. januára 1937, kedy nastúpili v Trenčíne proti domácim hokejistom a prehrali 1:3. ŠK Piešťany vtedy nastúpil v zostave: Matoušek – Manas, Krajčír, Teplický, Gerick, Cickay, Valent, Kutina a Krobot, keď gól za Piešťany vsietil Gerick.
Už o tri dni sa hrala v Piešťanoch odveta. Počasie hokeju prialo. Mrazivé noci využili hokejoví nadšenci na prípravu ľadu, pred zápasom klzisko „ohradili“ fošňami a mohlo sa hrať. Trenčania prišli do Piešťan v dobrej nálade, presvedčení, že aj v odvete vyhrajú. Za domácich v zápase nenastúpil strelec jediného gólu z prvého zápasu Gericka. Namiesto neho hral Szilárd. Odveta sa Piešťancom vydarila, keď vyhrali 4:1.
V čase vzniku klubu boli hokejisti odkázaní len na prírodný ľad a ten bol k dispozícii iba niekoľko týždňov počas celej zimy. Hrávalo sa preto viac-menej živelne. Hokejisti využívali každú príležitosť, ktorú im zima poskytla, aby odohrali aspoň priateľské stretnutia. Prv, ako však mohli hrať, museli si pripraviť ihrisko. To mali na bývalých tenisových dvorcoch v parku (vedľa terajšieho Domu umenia). Namiesto mantinelov im slúžili fošne, ktoré po zápase museli vrátiť majiteľovi. Prezliekať sa chodili priekopníci piešťanského hokeja a ich súperi do blízkeho staručkého divadla, ktoré už tiež neexistuje, pretože začiatkom 60. rokov 20. storočia zhorelo.
Pôsobenie v extralige (20122016).
ŠHK 37 Piešťany sa od sezóny 2012/13 po odchode Slovana do KHL stali novým účastníkom Tipsport extraligy. Piešťany dostali ponuku na vstup do extraligy ako finalista druhej najvyššej súťaže, keďže jej víťaz z Bardejova je farmou Košíc. O zaradení Piešťan do extraligy definitívne rozhodol na svojom zasadnutí výkonný výbor Slovenského zväzu ľadového hokeja.
V novom ročníku získali Piešťany vďaka výluke NHL cennú akvizíciu, strieborného medailistu z Majstrovstiev sveta v ľadovom hokeji 2012 Tomáša Tatara. Ten v Piešťanoch bude hrať minimálne do 12. októbra 2012, keď sa má znovu hlásiť v klube Detroit Red Wings. Prvý raz sa za ŠHK predstavil v 2. kole proti Skalici a hneď sa aj gólovo presadil. 
V roku 2014 sa pre vzájomné personálne nezhody predstaviteľov klubu odčlenil z ŠHK 37 nový klub, HK Havrani Piešťany. Klub pôsobí výlučne v mládežníckych kategóriách.
ŠHK 37 pôsobil v extralige štyri sezóny. Pred začiatkom sezóny 2016/17 predal v auguste 2016 klub svoju extraligovú licenciu klubu MHk 32 Liptovský Mikuláš.
Súpiska.
"Stav aktuálny k 28. decembru 2020."
Káder mužstva pre sezónu (2013/14).
Tréneri
 Milan Klement
 Roman Sýkora
Brankári
 Tomáš Tomek
 Martin Šurek
Obrancovia
 Boris Valábik
 Adam Drgoň
 Richard Filip
 Tomáš Brňák
 Marek Biro
 Martin Škadra
 Matej Cuník
 Tomáš Bučka
 Matúš Minarech
 Matúš Rais
Útočníci
 Matej Hamrák
 Tibor Melichárek
 Vladimír Nemec
 Samir Saliji
 Ján Románek
 Matej Mišura
 Jozef Haring
 Václav Stupka
 Marcel Holovič
 Patrik Lušňák
 Martin Chylo
 Michal Toman
 Filip Hudec 
Umiestnenia v jednotlivých sezónach.
Česko-Slovensko.
 2. Slovenská národná hokejová liga – 14 ročníkov (všetko skupina západ)
Slovensko.
 Tipsport extraliga – 4 ročníky
 1. liga – 14 ročníkov
 2. liga – 5 ročníkov (všetko skupina západ)